Kašeľ
Dobrý deň,už cca 3 týždne kašlem , nič ma nebolí a nemám ani teplotu .Vyskúšal som už Dorithricin , Teraflu , TantumVerde ,Stopkašel a nič nepomohlo .Čo by ste mi poradili ?
Dobrý deň,
ďakujeme za prejavenú dôveru.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Rovnako sa môže kašeľ objaviť aj pri zatekajúcich hlienov z horných dýchacích ciest, čo sa môže prejaviť dráždením na kašeľ.
Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ). Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Pozitívne skúsenosti máme s liečbou sirupom
Tussical
, ktorého dávkovanie je pre dospelých 15 ml sirupu 4x denne.
Na liečbu vlhkého kašľa je vhodné zvoliť lieky napomáhajúce uvoľňovaniu hlienov. Takým je napríklad
Acetylcystein
, ktorý sa u dospelých podáva v dávke 1x denne. Vhodnou alternatívou je aj sirup
Ambroxol Dr. Max 30 mg/5 ml
. Obsahuje ambroxoliumchlorid, ktorý zvyšuje vylučovanie hlienu z dýchacích ciest a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa. Dávkovanie je u dosplých 3x denne 5 ml.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Takisto, odporúčam piť veľa tekutín, vhodný je napríklad
čaj na dýchacie cesty
.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach. Okrem baktérií a vírusov môže byť pôvodcom napríklad alergia, astma, refluxná choroba pažeráka, ochorenie srdca, objavuje sa aj ako nežiadúci účinok niektorých liekov, ale môže byť aj psychogénneho pôvodu. Vyskytuje sa tiež aj u fajčiarov. Preto v prípade, že sa Vám zdravotný stav napriek uvedeným radám nezlepší do 5 dní, je potrebné podstúpiť lekárske vyšetrenie.
Prajem skoré uzdravenie.
S pozdravom
PharmDr. Veronika Kiabová